Һәм һуңғы Ҡөръән аяттары «ҡырағай» ғәрәптәргә еткерелеп, уларҙы бер тиҫтә йылда эскелектән тыя. Ә беҙ «культурныйҙар һәм цивилизованныйҙар» эскелектән тыйылыр өсөн һылтауҙар табабыҙ, ҡаныбыҙға шайтан үткән бит, шуның ҡотҡоһона бирелгәнбеҙ. Имеш, йәмғиәтебеҙ йәшәү рәүеше һүнәсәк, әгәр таяҡты ҡапыл һындырһаң. Халыҡтың хәмер эсеү культураһына зыян киләсәк тиҙәр. Уларҙы, халыҡҡа бәлә, зыян, ҡайғы, үлем килеү ҡайғыртмай, ә дуҫ-туғандарҙы аралаштыра торған хәмер бөтмәһен, тигән һорау борсой.